יעקב נגן

הרב ד"ר יעקב מאיר נגן (נולד בט' בסיוון ה'תשכ"ז, 17 ביוני 1967) הוא פעיל במיזמי שלום בין-דתי בין היהדות והאסלאם ובשיח הבין-דתי בין היהדות ודתות המזרח, ועומד בראש מכון בליקלה לשיח בין דתי ובית מדרש 'ישראל והאנושות' מבית רשת אור תורה סטון. נגן הוא גם ר"מ בישיבת עתניאל, מחבר ספרי הגות וכותב טורים בנושא רוחניות יהודית.

== קורות חייו ==
=== ראשית חייו ===
נולד לעזריאל ולאהובה גנק במנהטן שבניו יורק, ארצות הברית. למד בישיבה התיכונית של ישיבה יוניברסיטי ובישיבת שעלבים. לאחר מכן למד בישיבה יוניברסיטי לתואר ראשון בלימודי יהדות ותואר שני בתולדות עם ישראל ולצדם עבר גם בחינת הסמכה לרבנות. בשנת 1993 עלה לישראל והחל ללמוד בישיבת הר עציון. בשנת 1997, החל ללמד בישיבת עתניאל.

=== הגותו ===
בשנת 2004 קיבל הרב נגן תואר דוקטור במחשבת ישראל מהאוניברסיטה העברית. נושא הדוקטורט שלו היה "ניתוח של מוטיבים בהלכות חג הסוכות בספרות התלמודית - חג הסוכות במחשבת ההלכה". העבודה שילבה את חקר התלמוד ומחשבת ישראל. בשנת 2006 נסע נגן לדרמסאלה שבהודו מתוך עניין ביחס בין היהדות לרוחניות של המזרח. חלק מהסיפורים והחוויות שלו בדרמסאלה תוארו בספרו "להתעורר ליום חדש - תורות וסיפורים מהחיים", שיצא בשנת 2011.

בשנת 2007 יצא ספרו הראשון בהוצאת גילוי, "נשמת המשנה - צוהר לעולמה הפנימי של המשנה". בשנת 2016 יצאה מהדורה מורחבת של הספר, בשם "נשמת המשנה: קריאה ספרותית וחיפוש משמעות", בהוצאת דביר. בספר מנתח נגן מבחינת ספרותית כמאתיים משניות.

בשנת 2008 הוציא נגן עיבוד של עבודת הדוקטורט שלו בספר בשם "מים בריאה והתגלות - חג הסוכות במחשבת ההלכה", גם הוא בהוצאת גילוי. בביקורת על הספר במוסף שבת של מקור ראשון נכתב כי החידוש בספר "נעוץ בחשיפת 'מיתוסים' העומדים בלב ליבן של המחלוקות ההלכתיות".

בשנת 2013 יצא לאור ספרו "להתעורר ליום חדש: קריאה מתחדשת של התורה ושל החיים" בהוצאת מגיד.

במרץ 2016 ביקר הרב נגן באוניברסיטת אל-אזהר בקהיר, מוסד הלימוד החשוב ביותר של האסלאם הסוני. הוא ערך פגישות עם פרופסורים מהאוניברסיטה שעסקו ביחס בין האסלאם והיהדות, מתוך רצון ליצור בסיס לדו קיום בין הדתות.

הרב נגן פרסם מאות מאמרים באתר של ישיבת עתניאל, באתר כיפה ובערוץ הניו-אייג' באתר nrg. הוא מלמד גם במכינה הקדם צבאית לבנות צהלי, בישיבת "אורייתא" בירושלים ובמקומות נוספים. במסגרת עבודתו בישיבת עתניאל, נגן הפעיל אתר אינטרנט המוקדש להלכות שבת.

לתפיסתו של נגן, היהדות מכילה יסודות המקבילים לרוחניות המזרח ולפילוסופיה המערבית<ref></ref>.

=== פעילות ציבורית ===
בעקבות ידידו, הרב מנחם פרומן, עוסק נגן במפגשים בין-דתיים עם מנהיגים מוסלמים בישראל, מתוך תפיסה שמכיוון שמקורן של חלק מהבעיות במאבק הישראלי-פלסטיני הוא דתי יש להביא גם את הפתרונות מהתחום הדתי. במסגרת זאת העלה הצעות מדיניות לסכסוך הישראלי-פלסטיני וכן למעמדו של הר הבית/אל-אקצא. במסגרת "Interfaith Encounter Association" ("אגודות המפגש הבין-דתי"), הוא מרכז קבוצה של רבנים שנפגשים באופן קבוע עם מנהיגי דת מוסלמיים, בעיקר מאזור חברון ורמאללה. יחד עם האימאם חליל אלבז הוא משמש יושב ראש הוועד של "איחוד מורשת אברהם", קבוצה של יהודים, מוסלמים, נוצרים ודרוזים שחיים במדינת ישראל וברשות הפלסטינית, הפועלים יחד לייצר שלום בין-דתי באזור ישראל. כחלק מפעילותו בארגון, היה אחד מנציגיהם ב-"World Parliament of Religions" ב-2015. נגן פעיל גם ב-URI (United Religions Initative) והיה מהנציגים של ישראל בכנס השנתי של מדינות מזרח התיכון שהתקיים בעמאן, ירדן בנובמבר 2017.

לאחר הרצח של משפחת דוואבשה בכפר דומא, נגן היה אחד מהמארגנים של עצרת תפילה ומחאה של מתנחלים נגד הרצח.

נגן פעיל בהפצת תורה בסין במסגרת ארגון "שופר מציון". חלק מכתביו תורגמו לסינית וב-2017 הוא העביר הרצאות בבייג'ינג ובשאנגחאי. הרב נגן חבר גם בארגונים צהר ובית הלל.

בשנת 2020 מונה נגן לראש מכון בליקלה לשיח בין דתי ובית המדרש 'ישראל והאנושות' מבית רשת אור תורה סטון<ref></ref><ref></ref><ref></ref>.

בשנת 2022 פרסם בית המדרש לישראל והאנושות ספר בשם "ושמו אחד – ריפוי הקשר בין ישראל ודתות העולם". הספר מציב בקדמת הבמה את היחס בין ישראל ודתות העולם כנקודת מפתח להבנת ייעודו של עם ישראל בזמננו.

== חיים אישיים ==
בשנת 1993 התחתן נגן עם מיכל נגן, ראש מכינת צהלי ובתו של הפרופסור אוריאל סימון. בני הזוג מתגוררים בירושלים ולהם שבעה ילדים. בנם הבכור, הרב הלל נגן, הוא ר"מ בישיבת אורות שאול בתל אביב.

== ספריו ==
* "נשמת המשנה - צוהר לעולמה הפנימי של המשנה", 2007, הוצאת גילוי.
* "מים בריאה והתגלות - חג הסוכות במחשבת ההלכה", 2008, הוצאות גילוי ומגיד.
* "להתעורר ליום חדש - תורות וסיפורים מהחיים", 2011, הוצאת גילוי.
* "להתעורר ליום חדש - קריאה מתחדשת של התורה ושל החיים", 2013, הוצאות גילוי ומגיד.
* "נשמת המשנה - קריאה ספרותית וחיפוש משמעות", 2016, הוצאת דביר. זהו פיתוח של ספרו באותו שם משנת 2007.
*"החיים כסיפור - לראות את העולם בעיניים חדשות", 2019, הוצאת גילוי.
*״אהבת עולם - סיפורי ישראל והאנושות״, 2021, הוצאת גילוי.
*"ושמו אחד - ריפוי הקשר בין ישראל ודתות העולם", 2022 הוצאת מגיד<ref>מחברים שותפים הם הרב שראל רוזנבלט וד"ר אסף מלאך.</ref>.

== קישורים חיצוניים ==

* 
*
* [http://www.icast.co.il/PlayerWin.aspx?file=http://pod.icast.co.il/0a464c0a-ea01-496c-9f7e-36308f75bf58.icast.mp3&IndexID=440324&name=iCast עונג שבת] עם שרה ב"ק והרב יעקב נגן, פודקאסט, 1 במרץ 2013
* [http://www.yutorah.org/lectures/lecture.cfm/798330/Rabbi_Yakov_Nagen/Scholarship_Needs_Spirituality-_Spirituality_Needs_Scholarship-_Challenges_for_Emerging_Talmudic_Methodologies Scholarship Needs Spirituality, Spirituality Needs Scholarship: Challenges for Emerging Talmudic Methodologies], 7 באוקטובר 2013
* תומר פרסיקו, [http://musaf-shabbat.com/2013/10/04/%D7%91%D7%A2%D7%99%D7%A0%D7%99%D7%99%D7%9D-%D7%97%D7%93%D7%A9%D7%95%D7%AA-%D7%AA%D7%95%D7%9E%D7%A8-%D7%A4%D7%A8%D7%A1%D7%99%D7%A7%D7%95/ בעיניים חדשות: ריאיון עם הרב יעקב נגן], מוסף שבת של מקור ראשון, ל' בתשרי תשע"ד
* עמיחי חסון, [http://www.bac.org.il/society/article/rk-ngn-ybya-shlvm ריאיון עם הרב יעקב נגן], אתר בית אבי חי, 26 בינואר 2014
* 
* 
* מורדי מילר, [http://www.inn.co.il/News/News.aspx/321968 ביקור חשאי בסנהדרין המוסלמית], ערוץ 7, ט' באייר תשע"ו, 17 במאי 2016
* יוצאים מהקווים, [http://outline.org.il/blog/2017/06/14/%D7%99%D7%A2%D7%A7%D7%91-%D7%A0%D7%92%D7%9F/ יעקב נגן: "שלום זה רעיון על נייר, מפגש זה דבר אמיתי וחי"], דצמבר 2017
* [https://www.makorrishon.co.il/magazine/198323/ "סיפורים פשוט קורים לי": הרב שמסתכל על החיים קצת אחרת], באתר מקור ראשון, 20 בינואר 2020
* [https://www.kipa.co.il/%D7%97%D7%93%D7%A9%D7%95%D7%AA/%D7%93%D7%A2%D7%95%D7%AA/1099814-%D7%9E%D7%94-%D7%94%D7%99%D7%94-%D7%97%D7%A1%D7%A8-%D7%91%D7%94%D7%A1%D7%9B%D7%9D-%D7%90%D7%95%D7%A1%D7%9C%D7%95 מה היה חסר בהסכמי אוסלו], באתר כיפה, 21 בספטמבר 2020
* [https://www.kipa.co.il/%d7%97%d7%93%d7%a9%d7%95%d7%aa/%d7%93%d7%a2%d7%95%d7%aa/1109606-%d7%94%d7%92%d7%99%d7%a2-%d7%94%d7%96%d7%9e%d7%9f-%d7%9c%d7%94%d7%90%d7%a8%d7%aa-%d7%a4%d7%a0%d7%99%d7%9d-%d7%91%d7%99%d7%9f-%d7%99%d7%94%d7%95%d7%93%d7%99%d7%9d-%d7%95%d7%a2%d7%a8%d7%91%d7%99%d7%9d/ הגיע הזמן להארת פנים בין יהודים וערבים], באתר כיפה, 21 באפריל 2021
* [https://www.makorrishon.co.il/culture/341787/ היחס המפתיע של הקוראן ליהודים], באתר מקור ראשון, 2 במאי 2021
* 
* [https://www.inn.co.il/tags/%D7%94%D7%A8%D7%91_%D7%99%D7%A2%D7%A7%D7%91_%D7%A0%D7%92%D7%9F הרב יעקב נגן - כתבות וטורי דעות], באתר ערוץ 7

== הערות שוליים ==

קטגוריה:רבני ישיבת עתניאל
קטגוריה:רבני הציונות הדתית בישראל
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:בוגרי ישיבת שעלבים
קטגוריה:בוגרי ישיבה יוניברסיטי
קטגוריה:בעלי תואר דוקטור מהאוניברסיטה העברית בירושלים
קטגוריה:יהודה ושומרון: רבנים
קטגוריה:עתניאל: אישים
קטגוריה:ישראלים שנולדו ב-1967
קטגוריה:רבני ארגון בית הלל